kardosdrur/scandi-wiki huggingface dataset:
Francis de Bourguignon

Francis de Bourguignon (født 29. maj 1890, død 11. april 1961 i Brussel, Belgien) var en belgisk komponist, pianist og professor.

De Bourguignon studerede på det Kongelige Musikkonservatorium i Brussel. Han studerede også klaver hos Arthur De Greef og blev senere medlem af gruppen Les Synthéthistes, en sammenslutning af komponister i Belgien ledet af Paul Gilson. De Bourguignon blev senere professor i harmonisering og kontrapunkt på konservatoriet i Brussel.

De Bourguignon har skrevet en symfoni, orkesterværker, koncerter, kammermusik og vokalværker. Han kompositoriske stil var impressionistisk, men blev senere klassisk.

Værker i udvalg 

 Symfoni (1934) - for orkester
 Sinfonietta (1939) - for kammerorkester
 "Hilsen" (1943) - for stort orkester
 Violinkoncert (1947) - for violin og orkester
 3 Klaverkoncerter (1927, 1949, 1952) - for klaver og orkester
 "Concerto grosso" (1944) – for orkester

Kilde 
 Om Francis de Bourguignon 

Komponister fra Belgien
Pianister
Personer fra Bruxelles
Mads Lerche

Mads Jepsen Lerche (ca. 1560 i Havndrup i Hellerup Sogn – 1608 i Nyborg) var borgmester, rådmand, købmand og tolder i Nyborg.

Lerche var 1584 rådmand i Nyborg. 1588 var han kirkeværge ved Vor Frue Kirke i Nyborg. Fra 1600 var han borgmester i Nyborg og byggede 1601 den endnu eksisterende Mads Lerches Gård i Kongegade, der i dag bliver brugt af Østfyns Museers afdeling Borgmestergården. 

Gårdmandsønnen Lerche havde tjent sin formue ved kornhandel og korneksport. Han havde desuden en mindre handelsflåde, med hvilken han drev handel med norsk tømmer på Frankrig og Spanien, hvorfra han importerede vin og salt til Nyborg. Som borgmester havde han monopol på al vinhandel i Nyborg.

Mads Lerche var gift med Sidsel Knudsdatter (1574-1648), som er stammoder til slægten Lerche. Ved Mads Lerches død overtog sønnen Jacob Lerche (1590-1658) både gården og borgmesterposten. Mads Lerche er begravet midtergangen i Vor Frue Kirke, hvor der også findes et epitafium (mindetavle) over Mads Lerche samt hans første hustru Maren Jakobsdatter, hans anden hustru Sidsel Knudsdatter og de tilsammen otte børn.  
 

Borgmestre i Nyborg
Ikke-folkevalgte borgmestre fra Danmark (før 1919)
Personer fra Fyn
Danskere i 1500-tallet
Danskere i 1600-tallet
Mads
Købmænd fra Danmark
Toldembedsmænd fra Danmark
Gaston Brenta

Gaston Edouard Brenta (født 10. juni 1902 - død 30. maj 1969 i Brussel, Belgien) var en belgisk komponist, forfatter og skribent.

Brenta studerede privat hos Paul Gilson, som fik ham ind i sin gruppe Les Synthétistes bestående af datidens fremmeste belgiske komponister.

Han har skrevet en symfoni, orkesterværker, to klaverkoncerter, kammermusik, koncertmusik, strygerkvartetter, balletmusik og vokalværker.
Brenta´s kompositoriske stil var melodisk og klassisk betonet af natur. Han har skrevet mange musiske biografier, bl.a. om sin lærermester Paul Gilson.

Udvalgte værker 

 Symfoni (1946) - for orkester
 2 Klaverkoncerter (1953, 1958) - for klaver og orkester
 "Nattesang" (1934) - for orkester
 Trompetkoncert (1958) - for trompet og orkester
 "Saxiana" (1962) - for saxofon og strygerorkester
 "Luftig og evig bevægelse" (1940) - for orkester

Kilde 
 Om Gaston Brenta 

Komponister fra Belgien
Forfattere fra Belgien
Han, hun og Hamlet (film fra 1922)

Han, hun og Hamlet (også kendt som Fy og Bi-film 05) er en dansk komediefilm fra 1922. Filmen er instrueret af Lau Lauritzen Sr. og med Carl Schenstrøm og Harald Madsen i hovedrollerne som Fyrtårnet og Bivognen.

Medvirkende 
Carl Schenstrøm som Fyrtaarnet, havemand på pigeskole
Harald Madsen som Bivognen, havemand på pigeskole
Lissen Bendix som Eva Lykke
Olga Svendsen som Enkefru Lykke, Evas mor
Oscar Stribolt som Nabo
Christian Gottschalch som Peter Flinck, styrmand
Jørgen Lund som Kaptajn på 'Antje'
Lauritz Olsen som Teaterdirektør Fagerlin
Mathilde Felumb Friis som Pigeskolens forstanderinde
Hans W. Petersen
Alice O'Fredericks
Sigurd Langberg

Eksterne henvisninger 
 

Danske film fra 1922
Film i sort-hvid
Fy og Bi-film
Film instrueret af Lau Lauritzen Sr.
Stumfilm fra Danmark
Ugerløse Kirke

Ugerløse Kirke er en kirke i Ugerløse ca. 15 km. syd for Holbæk i Ugerløse Sogn, Roskilde Stift,

Den nuværende kirke er bygget 1876 og er tegnet af arkitekt N.P.C. Holsøe i italiensk romansk rundbuestil.
Den erstattede en tidligere middelalderkirke, der blev nedrevet året før.

Alterbilledet rejser sig op over alteret og er klart det første man ser, når man træder ind i kirken. Motivet er Den vantro Thomas malet af Carl Bloch i 1881.

Referencer

Eksterne henvisninger 

 UGERLØSE KIRKE - Danmarks Kirker - Nationalmuseet
  Kirkens historie og inventar   fra Ugerloesekirke.dk
 Ugerløse Kirke, side 424 i Trap, 3. udgave, 2. Bind : Frederiksborg, Kjøbenhavns, Holbæk, Sorø og Præstø Amter

Kirker i Holbæk Kommune
Kirker i Holbæk Amt
Kirker i Roskilde Amt
Kirker i Roskilde Stift
Dave Bowen

David Lloyd Bowen (7. juni 1928 - 25. september 1995) var en walisisk fodboldspiller (winghalf) og manager.

Bowen tilbragte hele sin aktive karriere i England, hvor han repræsenterede henholdsvis Northampton Town og Arsenal. Længst tid var han tilknyttet Arsenal, som han spillede for i ni sæsoner, og blandt andet vandt det engelske mesterskab med i 1953.

Bowen spillede desuden 19 kampe og scorede ét mål for det walisiske landshold. Han var anfører for holdet der deltog ved VM i 1958 i Sverige, Wales' eneste VM-deltagelse nogensinde. Han spillede alle holdets fem kampe i turneringen, hvor waliserne nåede frem til kvartfinalen, der dog blev tabt med 1-0 til turneringens senere vindere fra Brasilien.

Efter at have indstillet sin aktive karriere fungerede Bowen i en årrække som manager, først for sin tidligere klub som aktiv, Northampton. Senere stod han i ti år i spidsen for Wales' landshold.

Titler 
Engelsk mesterskab
 1953 med Arsenal

Referencer 

Fodboldspillere fra Wales
Deltagere ved verdensmesterskabet i fodbold 1958
Fodboldspillere fra Northampton Town F.C.
Fodboldspillere fra Arsenal F.C.
Fodboldtrænere fra Wales
Jacques Stehman

Jacques Stehman (født 8. juli 1912 i Brussel - død 20. maj 1975 i Knokke-Heist, Belgien) var en belgisk komponist, professor, musikanmelder og lærer.

Stehman studerede på det Kongelige Musikkonservatorium i Brussel, og var elev af Jean Absil. Han blev senere professor og lærer i harmonilærer og musikhistorie på konservatoriet.

Stehman har skrevet en Symphonie de Poche, orkesterværker, klavermusik, kammermusik etc.

Udvalgte værker 

 Symfoni "de Poche" (Lomme Symfoni) (1954) - for orkester
 Escapades (eskapader) (1968-1971) -  for klaver og strygeorkester
 Le tombeau de Ravel (Ravels grav) (1949, Rev. 1971) (klaversuite) - for klaver 
 Trois marches de guerre (Tre krigsmarcher) (19?) - for orkester

Eksterne henvisninger 
 Om Jacques Stehman 

Komponister fra Belgien
Lærere
Terry Medwin

Terence Cameron Medwin (født 25. september 1932 i Swansea, Wales) er en tidligere walisisk fodboldspiller (højre wing).

Medwin startede sin karriere i hjembyen, hvor han repræsenterede Swansea frem til 1956. Herefter skiftede han til England, hvor han skrev kontrakt med London-klubben Tottenham. Her var han tilknyttet de følgende syv sæsoner, og var med til at vinde både det engelske mesterskab og to FA Cup-titler.

Medwin spillede desuden 30 kampe og scorede seks mål for det walisiske landshold. Han var en del af landets trup til VM i 1958 i Sverige, Wales' eneste VM-deltagelse nogensinde. Han spillede fire af holdets fem kampe i turneringen, hvor waliserne nåede frem til kvartfinalen, der dog blev tabt med 1-0 til turneringens senere vindere fra Brasilien.

Titler 
Engelsk mesterskab
 1961 med Tottenham Hotspur

FA Cup
 1961 og 1962 med Tottenham Hotspur

Charity Shield
 1961 og 1962 med Tottenham Hotspur

Referencer 

Fodboldspillere fra Wales
Deltagere ved verdensmesterskabet i fodbold 1958
Fodboldspillere fra Tottenham Hotspur F.C.
Fodboldspillere fra Swansea City A.F.C.
Personer fra Swansea
Friedrich Christian de Franckenau

Friedrich Christian de Franckenau (22. maj 1724 i København – 1. september 1784) var en dansk embedsmand, far til Rasmus Frankenau.

Han var søn af lægen Georg Friedrich Franck de Franckenau (1669-1732) og dennes anden hustru Sophie Amalie Runge (1690-1726). Han blev toldinspektør i København og etatsråd.

Franckenau blev gift første gang med Maren Pau (død 1769) og anden gang 1770 med Edel Cathrine Falck (1744 - 16. februar 1829), datter af etatsråd A. Falck.

Kilder 
 Thomas Hansen Erslew: Supplement til Almindeligt Forfatter-Lexicon for Kongeriget Danmark med tilhørende Bilande fra 1814 indtil Udgangen af Aaret 1853, bind 3, Forlagsforeningens Forlag 1868, s. 249.
 Rasmus Frankenaus biografi i Dansk Biografisk Leksikon.

Friedrich Christian
Toldembedsmænd fra Danmark
Etatsråder fra Danmark
Danskere i 1700-tallet
Personer fra København
Albert Delvaux

Albert Delvaux (født 31. maj 1913 i Louvain, Belgien, død 16. maj 2007) var en belgisk komponist, professor, dirigent, lærer og cellist.

Delvaux studerede på Konservatoriet i Louvain og det Kongelige Musikkonservatorium i Liege.
Han vandt mange priser for sin musik og sit cellospil, men blev mest kendt for sin prisvindende Sinfonia Burlesca (1961), som er hans første symfoni af i alt fire.
Han var inspireret af bl.a. Claude Debussy, Maurice Ravel og Olivier Messiaen.

Han har skrevet orkesterværker, Kammermusik til kor og vokalværker.

Udvalgte værker 

 Symfoni nr. 1 "Burlesk" (1961) - for orkester
 Symfoni nr. 2  (1969) - for orkester
 Symfoni nr. 3  (1986) - for orkester
 Symfoni nr. 4  (1990) - for orkester
 Cellokoncert (1984) - for cello og orkester
 Violinkoncert (1961) - for violin og orkester
 "Symfonisk studie nr. 1" (1942) - for orkester
 Sinfonietta (1952) - for orkester

Kilde 
 Om Albert Delvaux 
 Biografi (hollandsk)

Komponister fra Belgien
Cellister
Dirigenter fra Belgien
Professorer fra Belgien
Lærere
Harry Komdrup

Harry Charles Jensen Komdrup (5. januar 1896 i Aalborg - 25. maj 1958) var en dansk skuespiller.

Filmografi 
 Hendes Helt (1919)
 Mod Lyset (1919)
 En Aftenscene (1920)
 Evas Forlovelse (1920)
 Manden, der sejrede (1920)
 Tyvepak (1921)
 Jafet, der søger sig en Fader, I-IV (1922)
 Mellem muntre Musikanter (1922)
 Store forventninger (1922)
 Peter Ligeglad paa Eventyr (1923)
 Dydsdragonen (1927)

Eksterne henvisninger 
 

Skuespillere fra Danmark
Personer fra Aalborg
Danskere i 1900-tallet
Danskere i 1890'erne
André Souris

André Souris (født 10. juli 1899 i Marchienne-au-pont, Belgien - død 12. februar 1970 i Paris, Frankrig) var en belgisk komponist, dirigent, professor, lærer og poet.

Souris studerede på Det Kongelige Musikkonservatorium i Brussel.
Han modtog derefter undervisning af bl.a. Paul Gilson. Rejste til bl.a.
Italien, Paris og Salzburg, hvor han bl.a. dirigerede og underviste.

Souris dirigerede det belgiske radiosymfoniorkester (1937-1946). Han var en
fanatisk forkæmper for surrealismen og avantgarden i den klassiske musik.

Han har skrevet en symfoni i fem satser,  koncerter, orkesterværker,
klavermusik, filmmusik, kammermusik, kormusik etc.

Udvalgte værker 

 Symfoni (I fem satster) (1939) - for orkester
 "Collage" (1928) - for orkester
 "Franske renæssance dansere" (1932) - for orkester
 "Drømmen" (1924) - for kammerorkester
 "Burlesk" (1928) - for kammerorkester
 "2 små digt" (1902) - for violin og klaver
 "Ardennerne" (1936) - filmmusik
 "Det nye Belgien" (1937) - filmmusik

Kilde 
 Om André Souris 

Komponister fra Belgien
Dirigenter fra Belgien
Lærere
Professorer fra Belgien
Tøger Reenberg Teilmann

Tøger Reenberg (de) Teilmann (1721 på Skrumsager (døbt 23. oktober i Sønder Bork Kirke) – 19. december 1788 på Endrupholm) var en dansk godsejer og officer, far til Andreas Charles Teilman.

Han var søn af Christian Hansen Teilman til Skrumsager og Christine Marie Reenberg, datter af digter, jurist og herregårdsejer Thøger Reenberg (1656-1742) og Magdalene Broberg (1667-1729). Han ejede Endrupholm, var kaptajn og blev etatsråd.

15. april 1757 ægtede han Margrethe Frantzdatter Benzon (1722 på Ågård - 21. maj 1759 på Endrupholm), datter af oberstløjtnant Frantz Rantzau Benzon til Ågård og Talke Maria Werkmeister. 27. januar 1769 ægtede han i sit andet ægteskab Sophie Amalie von Gersdorff (7. marts 1743 på Riber Kærgård - 1. maj 1801 på Endrupholm), datter af oberstløjtnant Christopher Frederik von Gersdorff (1699-1748) til Riber Kærgård og Margrethe Poulsdatter Rosenørn (1715-1786).

Kilder 
 Danmarks Adels Aarbog 2006-08.

Tøger Reenberg
Godsejere fra Danmark
Etatsråder fra Danmark
Officerer fra Danmark
Danskere i 1700-tallet
Personer fra Jylland
Badungstrædet

Badungstrædet er et indonesisk stræde som forbinder det Indiske Ocean og Lombokstrædet mellem øerne Bali og Nusa Penida. Det kan betragtes som en sidegren af Lombokstrædet der går vest om Nusa Penida. Strædet er omkring 60 km langt og 20 km bredt.

Strædet er kendt for et betydningsfuldt søslag mellem Japan og en amerikansk/hollandsk/britisk flåde under Stillehavskrigen i 2. verdenskrig. Slaget blev udkæmpet natten mellem 19. og 20. februar 1942, og blev vundet af Japan på trods af de var talmæssigt underlegne. Resultatet betød at Japan kunne erobre Bali som havde en strategisk vigtig lufthavn.

Strædet er opkaldt efter området Badung på Bali.

Stræder (farvand)
Indonesiens geografi
Marinus de Jong

Marinus de Jong (født 14. januar 1891 i Oosterhout, Holland - død 13. juli 1984 i Ekeren, Belgien) var en hollandsk emigreret belgisk komponist, pianist og lærer.

de Jong studerede på Royal Flemish Musikkonservatorium hos Lodewijk Mortelmans.
Han turnerede rundt i USA i 1920'erne som koncertpianist og lærer.

Han har skrevet 4 symfonier, orkesterværker, vokalmusik, oratorier, kammermusik etc.

Udvalgte værker 

 4 Symfonier - for orkester
 Hiawatha´s sang (1947) - oratorie - for kor og orkester 
 Heidestemmingen (19?) - for orkester
 6 Strygekvartetter

Kilde 
 Om Marinus de Jong 

Komponister fra Belgien
Pianister
Lærere
Peter Vorndran

Peter (Casparsen) Vorndran (født 14. december 1752 i Kalundborg, død 8. marts 1822 i København) var en dansk embedsmand.

Han var en søn af købmand Casper Vorndran i Kalundborg og Karen Faaborg. Han blev 1770 dimitteret fra Slagelse lærde Skole, blev 1774 juridisk kandidat, ansattes i begyndelsen af 1780 som fuldmægtig i Købstædernes Revisionskontor under Rentekammeret, men forflyttedes senere samme år til dettes danske sekretariat, hvis chef han 1784 blev. 1789 udnævntes han til kommitteret, 1812 til 4. deputeret i Rentekammeret og 1816 tillige til deputeret for finanserne. Desuden var han 1791-1806 tilsynshavende ved Kammerarkivet, 1811-13 stempelpapirforvalter og fra 1813 til sin død i København, 8. marts 1822, medlem af direktionen for Den almindelige Enkekasse. 1815 blev han medlem af Postpensionskassedirektionen, 1816 medlem af direktionen for Den alm. Pensionskasse og medlem af Kommissionen ang. Fødsels- og Plejestiftelsen. 1792 var han blevet justitsråd, 1805 etatsråd og 1817 konferensråd. Han blev 31. juli 1815 Ridder af Dannebrog. På grund af sin dygtighed og flid, sin kundskabsfylde og ordenssans nød han stor anseelse blandt sine kaldsfæller.

21. marts 1800 ægtede han i Nikolaj Kirke Marie Kirstine Sørensen (19. september 1754 i København - 20. januar 1832 sammesteds), datter af postskriver Peter Sørensen og Dorothea Hansen. Hun var første gang gift med kontrollør og brygger Niels Hallander (død 22. juli 1795).

Kilder 
 
 Frederik Thaarup, Fædrenelandsk Nekrolog.
 A. Falk-Jensen og H. Hjorth-Nielsen: Candidati og Examinati juris 1736-1936, Candidati politices 1852-1936, Candidati actuarii 1922-1936, bind I-V, København: G.E.C. Gad 1954-1959.

Eksterne henvisninger 
 

Kollegiedeputerede fra Danmark
Konferensråder fra Danmark
Jurister fra Danmark
Personer fra Kalundborg
Riddere af Dannebrog
Danskere i 1700-tallet
Danskere i 1800-tallet
Ian Gower

Ian Gower er den yngste af de tre Gowerbrødrene, som stiftede det Java-basserede firma Jagex. Han har programmeret for Jagex siden slutningen af 1999.

Ian Gower er teknisk designer og programmør, han lavede blandt andet grafikken og den 3-dimensionelle model til MMORPG (Massivly Multiplayer Role Playing Game) spillet Runescape.

Derudover lavede han konversionen for disse Quests (spil opgaver): "Goblin Diplomacy", og "Fight Arena".

Se også 
 Andrew Gower

Programmører
Personer fra Storbritannien
Munir El Haddadi

Munir El Haddadi (født 1. september 1995) er en spansk fodboldspiller, der spiller for Sevilla FC.

Biografi 
Munir El Haddadi blev født i San Lorenzo de El Escorial, Madrid.

Karriere

FC Barcelona 
Munir El Haddadi fik sin debut i UEFA Youth League mod Ajax U19, hvor han scorede to mål. Han fik sin debut for FC Barcelona B den 2. marts 2014 som indskifter i stedet for for Sandro Ramirez efter 72 minutter i en 1-2 udesejr mod RCD Mallorca. Den 3. marts 2014 forlængede han sin kontrakt med klubben indtil 30. juni 2017. Munir scorede sit første mål for andetholdet i en 2-1 hjemmesejr mod Girona FC den 19. april 2014. Den 24. august 2014 fik han sin debut for førsteholdet i La Liga, da han startede inde mod Elche CF på Camp Nou, hvor han scorede kampens andet mål.

Han blev nomineret til Golden Boy Award 2014.

Referencer

Eksterne henvisninger 

Fodboldspillere fra Spanien
Fodboldspillere fra FC Barcelona
Fodboldspillere fra FC Barcelona B
Deltagere ved Africa Cup of Nations 2021
Muslimer fra Spanien
Haider al-Abadi

Haider Al-Abadi (, født 1952 i Bagdad) er en irakisk politiker og talsmand for det shiamuslimske Dawa-parti. Han blev 11. august 2014 nomineret af præsident Fuad Masum til at danne regering i Irak inden for 30 dage. Den siddende premierminister Nuri al-Maliki mente at han i stedet som leder af det største parti i parlamentet efter parlamentsvalget i Irak 2014, burde fortsætte med en tredje periode som premierminister.

Haider al-Abadi var i eksil i Storbritannien under Saddam Husseins styre, hvor han en fik en ph.d. som elektroingeniør. Efter Saddams fald var han rådgiver for FN om reformprocessen i Irak. Abadi vendte tilbage til Irak i 2003 hvor han blev kommunikationsminister. Han var været medlem af Iraks parlament siden 2006. Han var første viceformand for parlamentet da han blev nomineret til premierminster.

Referencer 

Politikere fra Irak
Formel E

Formel E (officielt: ABB FIA Formula E World Championship) er en motorsportserie under FIA for elbiler.

Historie 
Serien var en idé fra Jean Todt, som han præsenterede til Alejandro Agag og Antonio Tajani under en middag på en restaurant i Paris. De havde noteret idéen om en serie for elektriske biler ned på en serviet herunder. Forslaget om en serie som kunne være en mere klimavenlig motorsportserie blev modtaget godt, og Formel E serien blev officelt oprettet, med sin debut i 2014.

Kørermesterskabet

Holdmesterskabet

Kilder

Eksterne henvisninger 
 Formel E's hjemmeside  
 Om Formel E
Fyrtøjet (film fra 1946)

Fyrtøjet er en dansk tegnefilm fra 1946. Filmen er instrueret af Svend Methling og er baseret på eventyret Fyrtøjet af H.C. Andersen (1835). Fyrtøjet var den første spillefilmslange tegnefilm ikke kun i Danmark, men i Europa. Det tog fire år at lave den.

Medvirkende 
Stemme
 Poul Reichhardt som Soldaten
 Kirsten Hermansen som Prinsessen
 Knud Heglund som Kongen
 Karen Poulsen som Heksen
 Elith Foss som Stjernetyderen
 Viggo Brodthagen
 Ole Monty
 Aage Winther-Jørgensen
 Vera Lindstrøm
 Victor Montell
 Vera Lense-Møller
 Axel Larsen
 Adelheid Nielsen
 Einar Reim
 Anna Henriques-Nielsen
 Carl Johan Hviid
 Ingeborg Steffensen
 Ulf Kaarsberg

Kreative 
 Frit efter: Hans Christian Andersen's Eventyr
 Manuskript: Peter Toubro, Henning Pade
 Tegnet af: Børge Hamberg, Bjørn Frank Jansen, Preben Dorst, Frede Henning Dixner, Kjeld Simonsen, Finn Rosenberg Ammitsted, Mogens Mogensen, Harry Rasmussen, Arne Jømme Jørgensen, Otto Jacobsen, Helge Hau, Bodil Rønnow, Erling Bentsen, m.fl.
 Fotografering: Marius Holdt, N.O. Jensen
 Musik: Eric Christiansen og Vilfred Kjær
 Sangtekster: Victor Skaarup
 Tilrettelæggelse og Instruktion: Svend Methling
 Tone: Erik Rasmussen A/S Palladium, Hellerup
 Tilklipning: Edith Schlüssel, Henning Ørnbak
 Udlejning: Film-Centralen-Palladium A/S
 Produktionsleder: Allan Johnson
 Kopi: Laboratoires Éclair PARIS
 System: Agfacolor Farvefilm

Udgivelsesdatoer 

 December 9 - Sverige (Sagan om elddonet) - 1946
 December 17 - Finland (Tulukset) - 1948
 August 12 - Italien (L'acciarino magico) - 1969

Eksterne henvisninger 
 

Tegnefilm fra Danmark
Danske film fra 1946
Film instrueret af Svend Methling
Film baseret på værker af H.C. Andersen
Borgmestergården

Borgmestergården kan henvise til flere artikler:
 Borgmestergården (Nyborg) − bymuseet Borgmestergården i Nyborg, der ligger i Mads Lerches Gård
 Borgmestergården (Den Gamle By) − Borgmestergården i Den Gamle By i Aarhus
Brandvæsenet rykker ud

Brandvæsenet rykker ud (også kendt som Brandudrykning og Elfelt nr. 008, NM film nr. 1045) er en dansk stumfilm fra 1897 af hoffotograf Peter Elfelt. Filmen var en af de første film filmet i Danmark og varer kun 1 minuts tid (10 meter 35 mm film).

Forskellige typer brandsprøjter fra omkring 1902 kører ud gennem Hovedbrandstationens port. Dernæst optagelser af brandmænd i færd med at slukke en stor ildebrand. Årstal usikkert.

Eksterne henvisninger 
 
 Brandvæsenet rykker ud på danskfilmogtv.dk
 Brandvæsenet rykker ud filmen på dansk kulturarv 

Danske film fra 1897
Film i sort-hvid
Stumfilm fra Danmark
Dokumentariske optagelser
Kortfilm fra Danmark
Film instrueret af Peter Elfelt
Brandvæsen
Svanerne i Sortedamssøen

Svanerne i Sortedamssøen er en dansk stumfilm fra 1897 af hoffotograf Peter Elfelt. Filmen var en af de første film filmet i Danmark og varer kun 1 minuts tid (11 meter 35 mm film).

Eksterne henvisninger 
 
 Svanerne i Sortedamssøen på danskfilmogtv.dk
 Svanerne i Sortedamssøen filmen på dansk kulturarv 

Danske film fra 1897
Sort-hvide film fra Danmark
Stumfilm fra Danmark
Dokumentariske optagelser
Kortfilm fra Danmark
Film instrueret af Peter Elfelt
Badescener fra Skovshoved

Badescener fra Skovshoved (også kendt som Sommerglæder) er en dansk stumfilm fra 1899 af hoffotograf Peter Elfelt og varer kun 1 minuts tid (10 meter af 35 mm film).

Eksterne henvisninger 
 
 Badescener fra Skovshoved på danskfilmogtv.dk
 Badescener fra Skovshoved filmen på dansk kulturarv

Danske film fra 1899
Sort-hvide film fra Danmark
Stumfilm fra Danmark
Dokumentarfilm fra Danmark
Kortfilm fra Danmark
Film instrueret af Peter Elfelt
De Kongelige skal fotograferes

De Kongelige skal fotograferes (indgår i DVD-antologien Det første filmarkiv) er en dansk stumfilm fra 1899 af hoffotograf Peter Elfelt og varer kun 2 minuts tid (35 mm film).

Peter Elfelt fotograferede i anledning af et royalt besøg på Bernstorff Slot, ved samme lejlighed optog han også disse levende billeder med blandt andet: Kong Christian IX, enkekejserinde Dagmar, Nikolaj 2. af Rusland, prinsesse Alexandra, prins Edward, kong Georg af Grækenland, søn af Christian IX, samt prins Valdemar og prinsesse Marie.

Eksterne henvisninger 
 
 Kongelige skal fotograferes på danskfilmogtv.dk
 Kongelige skal fotograferes filmen på dansk kulturarv 

Danske film fra 1899
Film i sort-hvid
Stumfilm fra Danmark
Dokumentariske optagelser
Kortfilm fra Danmark
Film instrueret af Peter Elfelt
Det danske kongehus
Farvergården

Farvergården kan hentyde til flere artikler:
 Farvergården (Ebeltoft) i Ebeltoft
 Farvergården (Kerteminde) i Kerteminde, som inderholde bymuseet, der er en del af Østfyns Museer
 Farvergården (Odense), en del af Brandts Klædefabrik